open-index/open-wikipedia-markdown huggingface dataset:
Lesnoje

**Lesnoje** () on kylä ja maalaiskunta Tverin alueella Venäjällä. Se sijaitsee 191 kilometriä Tveristä pohjoiseen lähellä Novgorodin alueen rajaa. Kylä on Lesnojen piirin keskus. Asukkaita keskuskylässä oli 1&nbsp;666 henkeä, Lesnojen kylän maalaiskunnassa 2&nbsp;194 ja koko Lesnojen piirissä 5&nbsp;252 henkeä (vuonna 2010).

Paikalla sijainnut Smerdynin pogosta mainitaan ensimmäisen kerran vuonna 1545. 1600-luvulla sen lähikyliin asettui asumaan tverinkarjalaisia. Vuonna 1930 kylä sai nimen Lesnoje. Nykyään siellä toimii maatalous- ja puunhankintayritys.

## Lähteet

## Aiheesta muualla
* Lesnoje Tverin alue -tietosanakirjassa
Marc Andreessen

**Marc Andreessen** (s. 9. heinäkuuta 1971 Cedar Falls, Iowa) on yhdysvaltalainen ohjelmistosuunnittelija ja liikemies.

Andreessen oli luomassa ensimmäistä graafista WWW-selainta Mosaicia. Myöhemmin hän oli perustamassa Netscapea.

## Ura
Andreessen opiskeli University of Illinois at Urbana-Champaignissa. Hän myös työskenteli yliopiston National Center for Supercomputing Applicationsissa.

Andreessen kehitti Mosaicin yhdessä Eric Binan kanssa vuonna 1993. Netscapen hän perusti Jim Clarkin kanssa vuonna 1994. Andreessen oli myymässä Netscapea AOL:lle vuonna 1998. Hän jätti yhtiön vuonna 2001.

Andreessen on myöhemminkin ollut mukana useiden yritysten toiminnassa. Hän vaikuttaa nykyisin lähinnä sijoittajana ja hallitusten jäsenenä.

## Lähteet
Jääkiekon SM-liigakausi 1975–1976

**Kaudella 1975–1976** Suomen jääkiekon pääsarja pelattiin ensimmäistä kertaa SM-liigan nimellä, jolloin SM-liiga korvasi aiemman SM-sarjan. Suurin muutos aiempiin kausiin oli se, että mestaruus ratkaistiin runkosarjan jälkeen pelattavilla pudotuspeleillä. SM-liigassa pelattiin kymmenen joukkueen nelinkertainen runkosarja, jonka neljä parasta joukkuetta selviytyivät välieriin. Sarjassa sijoille 9–10 sijoittuneet joutuivat karsimaan SM-liigapaikastaan I-divisioonan parhaita vastaan.

Runkosarjan voitti Turun Palloseura, joka voitti myös mestaruuden voitettuaan finaaleissa Tapparan. Kolmanneksi sijoittui Porin Ässät. Runkosarjan pistepörssin voitti Tapparan Martti Jarkko. Pudotuspelien pistepörssin voittivat HIFK:n Timo Parkkonen ja Ässien Rauli Levonen. Sarjasta putosi karsintojen kautta Vaasan Sport. FoPS onnistui säilyttämään karsinnoissa sarjapaikkansa. Liigaan nousi Lahden Kiekkoreipas.

## Runkosarja

Neljä parasta joukkuetta välieriin, kaksi heikointa liigakarsintaan.

### Ottelutaulukko

### Pistepörssi

### Maalivahtien tilastot

## Pudotuspelit

### Välierät

### Pronssiottelut

### Finaalit

### Pudotuspelien pistepörssi

## Liigakarsinta

Uusinta toisesta SM-liigapaikasta: Kärpät – Kiekkoreipas 3–4 jatkoajalla.
Kiekkoreipas nousi SM-liigaan, josta putosi Sport. FoPS säilytti SM-liigapaikkansa.

## Palkinnot

### Tähdistökentällinen

## Lähteet
Jääkiekon SM-liigakausi 1976–1977

**Jääkiekon SM-liigan kausi 1976–1977** oli järjestykseltään SM-liigan toinen kausi. Sarjaassa pelattiin kymmenen joukkueen nelinkertainen runkosarja, jonka jälkeen neljä parasta jatkoivat pudostuspeleihin ja kaksi viimeistä joutuivat SM-karsintasarjaan kahden I-divisioonan parhaan kanssa. Mestaruuden voitti Tappara, hopeaa sai TPS ja pronssia KooVee. Runkosarjan voitti Tappara. Liigasta putosi FoPS.

## Runkosarja

Neljä parhaiten sijoittunutta joukkuetta välieriin, kaksi heikointa liigakarsintaan.

### Pistepörssi

## Pudotuspelit
### Välierät

### Pronssiottelut

### Loppuottelut

## Palkitut

## Liigakarsinta

Uusinta: Kärpät – FoPS 9–3.
Lukko säilyi ja Kärpät nousi SM-liigaan. FoPS putosi I-divisioonaan.

## Lähteet
Jääkiekon SM-liigakausi 1978–1979

**Jääkiekon SM-liigan kausi 1978–1979** oli järjestykseltään SM-liigan neljäs kausi. Sarjassa pelattiin kymmenen joukkueen nelinkertainen runkosarja, jonka jälkeen pelattiin neljän parhaan pudotuspelit. Kaksi viimeistä joutuivat SM-liigakarsintaan kahden I-divisioonan parhaan joukkueen kanssa. Mestaruuden voitti Tappara, hopeaa sai Ässät ja pronssia TPS. Runkosarjan voitti Ässät.

## Runkosarja

Neljä parasta välieriin, kaksi heikointa SM-liigakarsintaan.

## Pudotuspelit

### Välierät

### Pronssiottelut

### Loppuottelut

## Liigakarsinta

Kärpät ja KooVee säilyivät SM-liigassa.

## Lähteet
* 
* 
* MMM 1980 ()
* Suuri Jääkiekkoteos 1 ()

### Viitteet
Jääkiekon SM-liigakausi 1977–1978

**Jääkiekon SM-liigan kausi 1977–1978** oli järjestykseltään SM-liigan kolmas kausi. Sarjassa pelattiin kymmenen joukkueen nelinkertainen runkosarja, jonka jälkeen pelattiin neljän parhaan pudotuspelit. Kaksi viimeistä joutuivat SM-liigakarsintaan kahden I-divisioonan parhaan joukkueen kanssa. Mestaruuden voitti Ässät, hopeaa sai Tappara ja pronssia TPS.

## Joukkueet

## Runkosarja

Neljä parasta välieriin, kaksi heikointa SM-liigakarsintaan.

### Pistepörssi

## Pudotuspelit

### Välierät

### Pronssiottelut

### Loppuottelut

### Pudotuspelien pistepörssi

## Palkitut

## Liigakarsinta

Lukko ja Jokerit säilyivät liigassa.

## Lähteet
Jääkiekon SM-liigakausi 1981–1982

**Jääkiekon SM-liigan kausi 1981–1982** oli järjestykseltään SM-liigan seitsemäs kausi. Mestaruuden voitti Tappara, hopeaa sai TPS ja pronssia HIFK. Runkosarjan voitti TPS. 

## Runkosarja

Runkosarjan pistepörssin voitti Reijo Leppänen, TPS 33+37=70

## Puolivälierät

* Ässät - Kärpät 5-4 (ja), Kärpät - Ässät 6-4, Ässät - Kärpät 6-4. Ässät välieriin voitoin 2–1.
* Tappara - Kiekkoreipas 7-3, Kiekkoreipas - Tappara 5-6 (ja). Tappara välieriin voitoin 2–0.

## Semifinaalit

* HIFK - Tappara 4-3, Tappara - HIFK 2-9, HIFK - Tappara 3-4 (ja), Tappara - HIFK 2-1, HIFK - Tappara 1-2. Tappara finaaliin voitoin 3–2.
* TPS - Ässät 5-4 (ja), Ässät - TPS 3-5, TPS - Ässät 7-6 (ja). TPS finaaliin voitoin 3–0.

## Pronssiottelut

#HIFK–Ässät 7–3
#Ässät–HIFK 6–3
#HIFK–Ässät 4–2

HIFK:lle pronssia voitoin 2–1.

## Loppuottelut

#TPS–Tappara 2–4
#Tappara–TPS 4–0
#TPS–Tappara 5–4
#Tappara–TPS 3–2

Tappara mestariksi voitoin 3–1.

Pudotuspelien paras pistemies oli Juha Nurmi, Tappara 10+6=16

## Liigakarsinta

* Jokerit–Jyp HT
#Jokerit–Jyp HT 4–1
#JyP HT–Jokerit 0–5
#Jokerit–JyP HT 11–2

* FoPS–Lukko
#FoPS–Lukko 6–11
#Lukko–FoPS 8–3
#FoPS–Lukko 1–9

Jokerit ja Lukko säilyivät SM-liigassa voitoin 3–0 ja 3–0.

## Lähteet
* Hockey Archives
* Urheilun vuosikirja 1981-82 ()
Kathryn Cressida

**Kathryn Cressida** (s. 1. maaliskuuta 1968 Long Beach, Kalifornia, Yhdysvallat) on yhdysvaltalainen ääninäyttelijä. Hän on näytellyt muun muassa Dee Deen roolissa piirrossarjasta *[[Dexterin laboratorio]]*.

## Ura
Cressida syntyi Long Beachissa ja opiskeli myöhemmin Berkeleyn yliopistossa, josta hän valmistui vuonna 1992. Pian hänen näyttelijän uransa sai alkunsa hänen esiinnyttyään televisiosarjassa *[[Murhasta tuli totta]]* vuonna 1994. Sarjan jälkeen Cressida esiintyi vielä sarjoissa **, *[[Paparazzi vasten tahtoaan]]*, *[[Babylon 5]]* ja *[[Caroline (televisiosarja)|Caroline]]* vuoteen 1997 asti, jonka jälkeen hän ryhtyi täysipäiväiseksi ääninäyttelijäksi saatuaan ensimmäisen merkittävän ääniroolin Emmy-ehdokkaana olleessa piirrossarjassa *Dexterin laboratorio*. Sarjassa Cressida toimi Dee Deen äänenä sarjan toisella ja neljännellä tuotantokaudella. Ensimmäisellä ja kolmannella tuotantokaudella hahmon äänenä oli Allison Moore.

Sarjan jälkeen Cressida on tehnyt lukuisia äänirooleja videopeleihin, toiminut kaksoisäänenä Hollywood-näyttelijöiden kuten Kim Basingerin, Joan Cusackin, Claire Danesin ja Nicole Kidmanin erilaisissa projekteissa, kuten leluissa, videopeleissä ja Disneyn levyillä. Lisäksi Cressida toimii kuuluttajaäänenä ESPN:llä ja on Disneyn The Haunted Mansion&nbsp;-huvipuistolaitteessa ullakon morsiamen (attic bride) äänenä, kun Julia Lee toimii morsiamen kasvon äänenä. Cressida opettaa Burbankissa julkisuuden henkilöiden imitointia.

## Lähteet

## Aiheesta muualla

* 
* Kathryn Cressida Voice Chasersissa  
* Kathryn Cressida Anime News Networkissa
Erkki Kulovesi

**Erkki Ferdinand Kulovesi** (ent. **Ringbom**; 2. huhtikuuta 1895 Tampere – 9. helmikuuta 1971 Helsinki) oli suomalainen taidemaalari ja taidegraafikko.

Kuloveden vanhemmat olivat räätälimestari Oskari Sakarias Kulovesi ja Ida Matilda Wilenius, ent. Iso-Ranta. Hänen vanhempi veljensä oli psykoanalyysin pioneerina Suomessa toiminut lääkäri Yrjö Kulovesi. Erkki Kulovesi pääsi ylioppilaaksi 1915 ja opiskeli aluksi lakia Helsingin yliopistossa. Hän siirtyi kuitenkin pian taiteen pariin, ja hän opiskeli Helsingin yliopiston piirustussalissa 1915–1917 Eero Järnefeltin johdolla sekä 1917 Suomen taideyhdistyksen piirustuskoulussa Albert Gebhardin johdolla. Vuosina 1919–1927 Kulovesi oleskeli useaan otteeseen Ranskassa, missä hän opiskeli Pariisissa Académie Colarossissa, Académie Modernessa, Académie Ransonissa ja Académie André Lhotessa. Erityisesti André Lhoten uusasiallinen vaikutus näkyi Kuloveden tuotannossa.

Kulovesi oli opettajana Suomen taideyhdistyksen piirustuskoulussa 1927–1929 ja toimi Helsingin yliopiston piirustussalin piirustusmestarina 1935–1962. Hän oli myös vakinaisena opettajana Vapaassa taidekoulussa vuodesta 1937. Kulovesi oli Suomen Taiteilijaseuran johtokunnan jäsenenä, sihteerinä ja puheenjohtajana, Suomen Taidegraafikkojen johtokunnan jäsenenä ja puheenjohtajana, Suomen Taideakatemian hallituksen jäsenenä sekä Nordisk Grafik Unionin presidenttinä 1965–1966. Ensimmäisen näyttelynsä Kulovesi piti Tampereella 1919 mutta hän muutti pysyvästi Helsinkiin 1927.

Kulovesi tunnettiin erityisesti muoto- ja henkilökuvamaalarina. Hän teki 1930-luvulla myös metalligrafiikkaa, mutta suurin osa Kuloveden grafiikkalevyistä tuhoutui, kun hänen ateljeensa vaurioitui Helsingin pommituksissa helmikuussa 1944. Kuloveden maalausten värimaailma oli vielä 1920-luvulla tummasävyinen ja voimakas, mutta myöhemmin värit muuttuivat keveämpään suuntaan pastellimaisiksi ja harsomaisiksi.

Kulovesi sai Pro Finlandia -mitalin 1959 ja professorin arvonimen 1964.

## Lähteet
* 

## Kirjallisuutta
* 
* 

## Aiheesta muualla
* 
* Finlandia-katsaus 50 (1944): Taiteilija Erkki Kulovesi – 5 min filmin alusta. Elonet.
* F. E. Sillanpää : Muistaks kun kuvaa tehtiin? Monsieur Ercqui eli Mester Erkki. Erkki Kuloveden näyttelyn johdosta, Suomen Kuvalehti, 30.10.1926, nro 44, s. 30, Kansalliskirjaston digitaaliset aineistot
* "Henkilötietoja" Erkki Kulovedestä - ja ajatuksen aihetta julkisuuden miehillemme, Aamulehti, 20.03.1937, nro 77, s. 10, Kansalliskirjaston digitaaliset aineistot
Ján Jaško

**Ján Jaško** (s. 20. kesäkuuta 1959 Nitra, Tšekkoslovakia) on slovakialainen jääkiekkovalmentaja ja entinen jääkiekkohyökkääjä. 

Pelaajaurallaan Jaško pelasi muun muassa kymmenen kautta Tšekkoslovakian jääkiekkoliigan HC Slovan Bratislavassa ja seitsemän kautta Suomessa eri sarjatasoilla. Suomessa Jaško edusti II- ja I-divisioonassa pelannutta Kalajoen Junkkareita. Lisäksi kaudella 1993–1994 hän pelasi yhden ottelun SM-liigaa KalPassa.

Quebec Nordiques varasi Jaškon vuonna 1982.

Pelaajauransa jälkeen Jaško on toiminut valmentajana Unkarin ja Slovakian pääsarjoissa, minkä lisäksi hän toimi Junkkareiden päävalmentajana Suomi-sarjassa kaudella 2008–2009. Lisäksi hän on kuulunut Slovakian maajoukkueen valmennustiimiin sekä toiminut Unkarin maajoukkueen päävalmentajana.

## Muuta
Junkkarit on jäädyttänyt Jaškon pelinumeron 21.

Jaškon poika Tomáš Jaško on myös jääkiekkoilija. Ján Jaškolla on myös nuorempi poika Niki Jaško, joka pelaa jääkiekkoa.

## Lähteet

## Aiheesta muualla
*Tréner SR 20 Ján Jaško: V Huttwile sme doplatili na individuálne chyby (myös kuva)
Annick Lebreton

**Annick Lebreton** (o.s. **Loir**, s. 13. tammikuuta 1958 Plessier, Oise, Ranska) on entinen ranskalainen kestävyysjuoksija.

Lebreton osallistui Ateenan EM-kilpailuissa 1982 maratonille mutta keskeytti. Hän voitti 3 000 metrin juoksussa Ranskan mestaruuden vuonna 1979. Kaksi vuotta myöhemmin hän juoksi tällä matkalla uransa parhaan ajan 9.14,2. Maratonilla hänen ennätyksensä oli vuonna 1982 juostu 2.36.06. Hän on pituudeltaan 158-senttinen ja painoi aktiiviurallaan 48 kiloa.

## Lähteet

* 
*
Marie-Hélène Ohier

**Marie-Hélène Ohier** (s. 24. helmikuuta 1961 Dinan, Côtes-d'Armor, Ranska) on entinen ranskalainen kestävyysjuoksija.

Ohier sijoittui Helsingin EM-kilpailuissa 1994 maratonilla 15:nneksi ajalla 2.37.38. Hän voitti Ranskan mestaruuden 25 kilometrin maantiejuoksussa vuonna 1989 sekä maratonilla vuonna 1991. Uransa parhaan maratonajan 2.33.08 hän juoksi vuonna 1992. Hän on pituudeltaan 164-senttinen ja painoi aktiiviurallaan 47 kiloa.

## Henkilökohtaiset ennätykset

* 800 metriä: 2.10,2 (1980)
* 1 500 metriä: 4.22,40 (1989)
* 5 000 metriä: 16.15,0 (1991)
* 10 000 metriä: 33.25,05 (1990)
* 25 kilometriä maantiellä: 1.27.34 (1989)
* Maraton: 2.33.08 (1992)

## Lähteet

* 
*
Maryse Le Gallo

**Maryse Le Gallo** (o.s. **Ficher**, s. 27. huhtikuuta 1960) on entinen ranskalainen kestävyysjuoksija.

Le Gallo sijoittui Helsingin EM-kilpailuissa 1994 maratonilla 16:nneksi ajalla 2.38.26. Ateenan MM-kilpailuissa 1997 hän sijoittui 17:nneksi ajalla 2.41.08. Budapestin EM-kilpailuissa 1998 hänen sijoituksensa oli 35:s ja loppuaikansa 2.43.47.

## Lähteet

* 
* 
*
Greatest Day

**"Greatest Day"** on ensimmäinen single brittiläisen poikabändin Take Thatin viidenneltä studioalbumilta "The Circus". Single julkaistiin Isossa-Britanniassa 24. marraskuuta 2008.

Kappaleen ovat kirjoittaneet Take Thatin jäsenet ja sen on tuottanut John Shanks. Se on kirjoitettu ja äänitetty Sarm West -studioilla Lontoossa ja miksattu Jim Henson -studioilla Los Angelesissa. Ensiesityksensä "Greatest Day" sai 13. lokakuuta Chris Moylesin radio-ohjelmassa Radio 1 -kanavalla.
Isabelle Guillot

**Isabelle Guillot** (s. 25. lokakuuta 1961 Caen, Calvados, Ranska) on ranskalainen kestävyysjuoksija, joka on menestynyt varsinkin vuorijuoksussa.

Guillot sijoittui Helsingin EM-kilpailuissa 1994 maratonilla 18:nneksi ajalla 2.40.20. Hänen ennätyksensä maratonilla on 2.36.16 vuodelta 1993. Ranskan mestaruuden maratonilla hän voitti vuonna 1997.

Guillot voitti kultaa vuorijuoksun MM-kilpailuissa vuosina 1993 ja 1997 sekä MM-kilpailuja edeltäneessä maailmancupissa vuosina 1989 ja 1991. Vuorijuoksun MM-hopeaa hän saavutti vuosina 1994, 1995 ja 1996, MM-pronssia vuonna 2006, maailmancupin pronssia vuonna 1988 sekä Euroopan mestaruuden vuonna 1996. Ranskan mestaruuden vuorijuoksussa hän voitti vuosina 1989–1997, 1999 ja 2004–2007.

Guillot on pituudeltaan 155-senttinen ja painaa 46 kiloa.

## Lähteet

* 
* 
*
Jason Mewes

**Jason Edward Mewes** (s. 12. kesäkuuta 1974) on yhdysvaltalainen näyttelijä. Mewesin elokuvaura alkoi 1994 hänen näytellessään Jayta pienibudjettisessa Kevin Smithin elokuvassa *[[Tiskirotat]]* (*Clerks*) ja hän on myöhemmin esittänyt hahmoa elokuvissa kuten *[[Häiriköt (elokuva)|Häiriköt]]* ja *[[Dogma (elokuva)|Dogma]]*. Ennen tätä Mewes toimi työntekijänä New Jerseyn Quick Stop -nimisessä liikkeessä. 

Mewes on entinen narkomaani.

## Filmografia
### Näyttelijänä
* *[[Tiskirotat]]* (*Clerks*, 1994)
* *[[Häiriköt (elokuva)|Häiriköt]]* (*Mallrats*, 1995)
* *[[Amyn jäljillä]]* (*Chasing Amy*, 1997)
* *[[Dogma (elokuva)|Dogma]]* (1999)
* *[[Scream 3]]* (2000)
* *[[Jay and Silent Bob Strike Back]]* (2001)
* *[[Tiskirotat 2]]* (*Clerks II*, 2006)
* *[[Zack & Miri puuhaa pornoo]]* (*Zack and Miri Make a Porno*, 2008)
* *[[Yoga Hosers]]* (2016)

## Lähteet

## Aiheesta muualla

* 
*
Sika (kappale)

**Sika** on Juice Leskisen säveltämä ja sanoittama jouluaiheinen kappale. Se julkaistiin Juice Leskinen Slam -yhtyeen albumilla *[[Kuusessa ollaan]]* vuonna 1980. Lisäksi se julkaistiin singlenä Raha-automaattiyhdistyksen jukeboxeihin kappaleen "Kuusessa ollaan" kanssa. Singlellä esittäjäksi on merkitty Juice Leskinen.

## Kappaleen sanat
Kappaleessa kerrotaan perheestä, joka kasvattaa sian ja syöttää sitä keväästä lähtien aina marraskuuhun. Joulun alla sika teurastetaan ja se syödään jouluaterialla. Sanat kuvaavat sian kohtaloa lapsen näkökulmasta.

Kappale on yksi harvoista suomalaisista joululauluista, joiden aiheena ei ole yleisiin joululaulujen aiheisiin liittyvät asiat, kuten esimerkiksi joulukuusi, joulupukki tai joulun uskonnolliset ulottuvuudet. Leskisen levytyksen jälkeen samantyylisen kappaleen levytti Jope Ruonansuu vuonna 2000 jouluaiheiselle albumilleen nimellä "Putte-vainaa".

## Musiikkivideo
Kappaleesta esitettiin musiikkivideo viihderyhmä Kummelin vuonna 1994 valmistuneessa *Kummelin joulu* -ohjelmassa. Videossa Juice Leskinen esiintyy Kummeli-ryhmän jäsenten kanssa. 

## Ajattaran single

Vuonna 2006 black metal -yhtye Ajattara julkaisi kappaleesta singlen, joka ylsi Suomen virallisen listan toiselle sijalle.

### Kappaleet
# 
# 

### Kokoonpano
* Ruoja – laulu, kitara
* Atoni – basso
* Malakias III – rummut
* Irstas – koskettimet

## Lähteet

## Aiheesta muualla
* Yle Elävä arkisto: Juice Leskinen: Sika
Christine Seeman

**Christine Seeman** (s. 7. kesäkuuta 1956 Brumath, Bas-Rhin, Ranska) on entinen ranskalainen kestävyysjuoksija.

Seeman sijoittui Ateenan EM-kilpailuissa 1982 maratonilla 17:nneksi ajalla 2.51.59. Hän voitti 3 000 metrin juoksussa Ranskan mestaruuden vuonna 1977 ja juoksi seuraavana vuonna tällä matkalla uransa parhaan ajan 9.30,5. Hän on pituudeltaan 162-senttinen ja painoi aktiiviurallaan 45 kiloa.

## Lähteet

* 
*
Julien Vauclair

**Julien Vauclair** (2. lokakuuta 1979 Delémont, Sveitsi) on sveitsiläinen jääkiekkoilija, jonka seurana toimii maansa pääsarjassa pelaava HC Lugano. Ottawa Senators varasi Vauclairin kolmantena valintanaan vuonna 1998. Kaudella 2003–2004 Vauclair pelasi ensimmäisen NHL-ottelunsa. Vauclair pelasi lisäksi kolme kautta farmissa eli AHL-liigassa. Neljän vuoden Pohjois-Amerikan visiitin jälkeen Vauclair siirtyi kaudeksi 2004–2005 takaisin Luganoon, jossa hän pelaa edelleen.

## Tilastot

## Maajoukkueessa

* 1999, 2000, 2001, 2002, 2004, 2005, 2006, 2007, 2008, 2010, 2011 maailmanmestaruuskilpailut
* 2002, 2006 olympialaiset

Vauclair on pelannut Sveitsin jääkiekkomaajoukkueessa 70 ottelua tehoin 4+3.

## Lähteet
*
*
Esko Nokelainen

**Esko Nokelainen** (s. 19. maaliskuuta 1947, Pori) on pelaajauransa lopettanut suomalainen jääkiekkoilija ja jääkiekkovalmentaja. Nokelaisen peliura alkoi 1960-luvulla Jyväskylässä, josta se jatkui vuodet 1971–78 Vaasan Sportissa. Nokelainen on valmentanut urallaan liigatasolla Hockey-Reipasta, Oulun Kärppiä, Ässiä ja KalPaa. Näiden lisäksi Nokelainen on valmentanut muun muassa Vaasan Sportissa ja Ruotsissa. Esko Nokelainen on valittu 1. divisioonan vuoden valmentajaksi kaudella 1989–90.

Esko Nokelainen on myös työskennellyt maajoukkueen valmentajana Hannu Aravirran työparina. 

## Lähteet
*http://www.ess.fi/?article=149161
*http://www.ts.fi/erikoissivut/nhl/2000-2001/1073808812/Hannu+Aravirta+jaEsko+Nokelainen+NHLmatkalle
John McIntyre

**Jonathan "John" McIntyre** on yhdysvaltalainen kolme kertaa Emmy-ehdokkaana ollut animaatio-ohjaaja, käsikirjoittaja ja animaattori.

## Filmografia
### Elokuvat

*Virus (1999)
*Dexter's Laboratory Ego Trip (1999)
*Looney Tunes: Taas kehissä (2003)
*Family Guy Presents Stewie Griffin: The Untold Story (2005)

### Televisiosarjat

*Rocko's Modern Life (1996)
*Hey Arnold! (1996)
*Johnny Bravo (1997–1999)
*Cow & Chicken (1997)
*Dexterin laboratorio (1998–2002)
*Tehotytöt (1998–1999)
*Ed, Edd n Eddy (1999)
*Sheep in the Big City (2000)
*The Grim Adventures of Billy & Mandy (2001)
*Brandy ja Herra Whiskers (2006)
*The Marvelous Misadventures of Flapjack (2008)

## Aiheesta muualla

*
Tenniskyynärpää

**Lateraalinen epikondyliitti** () eli kansankielessä **tenniskyynärpää** on kiputila, joka johtuu käden ylirasituksesta. Suurin syy tenniskyynärpäähän on toistuva ranteen ja sormien ojentajalihasten rasitus esimerkiksi tennistä pelattaessa. Tenniskyynärpää voi johtua myös esimerkiksi vasaroinnista. Rasitus aiheuttaa tulehdustilan olkaluun lateraaliseen sivunastaan, jossa lihasten jännesäikeet yhdistyvät. 

Tenniskyynärpäätä tavataan etenkin 30–40-vuotiailla. Oireena on etenkin kättä liikuteltaessa tuntuva kipu kyynärnivelessä, mutta myös leposärky on mahdollista pahimmassa tapauksessa. Kipu voi säteillä kyynärvarteen.

Tenniskyynärpää kuvattiin ensimmäisen kerran vuonna 1882, ja ensimmäisessä kuvatussa tapauksessa aiheuttajana oli tenniksen peluu.

## Hoito

Tenniskyynärpää paranee usein itsestään ajan myötä edellyttäen kipua aiheuttavan rasituksen poistumista. Käsi voidaan myös lastoittaa, jottei kättä voi käyttää ja jotta rasitus loppuu. Hoitona käytetään kipulääkkeitä. On myös mahdollista käyttää tulehduslääkkeitä. Lisäksi työn ergonomia on syytä selvittää. Hyvin kivuliaissa tapauksissa voidaan myös käyttää kortisoni- ja puudutuspistosta kipukohtaan. Erittäin hankalissa tapauksissa voidaan myös turvautua leikkaukseen

## Katso myös
*Rannekanavaoireyhtymä

## Lähteet
*
### Viitteet

## Aiheesta muualla
* Tenniskyynärpää, Terveyskirjasto.fi
* Tapaustutkimus terapeuttisen harjoittelun vaikutuksista kroonisen tenniskyynärpään hoidossa (PowerBall)
Romania yleisurheilun Euroopan-mestaruuskilpailuissa

**[[Romania]]** osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934, tosin eräänlaisella B-joukkueella. Ensimmäisen mitalinsa se sai vuonna 1954 ja oli sen jälkeen mitaleilla joka kerta vuoteen 2010 asti. Vuosina 2012, 2014, 2016 ja 2018 se jäi mitaleitta. Kaikkiaan maa on saavuttanut seitsemän kultamitalia, joista kolme on vuodelta 1998. Koko EM-kisahistorian mitalitilastossa se on 24. sijalla.

Romanian EM-kisahistorian menestyneimmät urheilijat ovat kaksi kultamitalia voittaneet korkeushyppääjä Iolanda Balaș ja aitajuoksija Ionela Târlea. Balaș oli ennen vuotta 1982 Romanian ainoa Euroopan mestari ja hän oli myös maansa ensimmäinen EM-mitalisti saavutettuaan hopeaa Bernissä 1954.

## Romanian EM-mitalit kisoittain

## Romanian menestyneimmät EM-kisaurheilijat

## Lähteet

* 
* 
* 
* 
* 
* 
* 
* 
* 
*
António José Conceição Oliveira

**António José Conceição Oliveira** eli **Toni** (s. 14. lokakuuta 1946) on portugalilainen jalkapallovalmentaja ja entinen keskikenttäpelaaja. Tammikuusta 2014 lähtien hän on toiminut iranilaisseura Tractor Sazin päävalmentajana.

## Ura pelaajana

Toni aloitti peliuransa piskuisessa Salesianos de Mogroforesissa, josta siirtyi 17-vuotiaana Académica de Coimbraan. Académican kanssa Toni eteni Portugalin cupin finaaliin 1967, mutta hävisi joukkueineen Vitória Setubalilel. 1968 Toni siirtyi suurseura SL Benficaan, jossa hän pelasi uransa loppuun asti kaikkiaan 13 kautta ja 391 liigaottelua. Benficassa Toni voitti kahdeksan Portugalin liigamestaruutta ja viisi cupia. Benfican tuplamestaruuskaudella 1971/72 hänet valittiin Portugalin vuoden pelaajaksi. 

Portugalin maajoukkueessa Toni pelasi 33 maaottelua. Hän debytoi lokakuussa 1969 ottelussa Romaniaa vastaan. Hänen aikanaan lusitaanit eivät päässeet arvokisoihin ja ura maajoukkuepaidassa päättyi maaliskuussa 1978 ystävyysotteluun Ranskaa vastaan.

### Meriitit pelaajana

* Portugalin mestaruus (8): 1969, 1971, 1972, 1973, 1975, 1976, 1977, 1981
* Portugalin cup (5): 1969, 1970, 1972, 1980, 1981
* Portugalin Supercup: 1980

## Ura valmentajana

Menestyksekkään peliuransa jälkeen Toni on toiminut myös valmentajana. Loppuvuodesta 1987 hän nousi SL Benfican peräsimeen tanskalaisen Ebbe Skovdahlin jätettyä tehtävänsä. Toni luotsasi seuraa kahden kauden ajan ja voitti Portugalin mestaruuden 1988/89. Debyyttikaudellaan hän oli luotsannut seuran UEFA Cupin loppuotteluun, jossa PSV Eindhoven oli parempi rangaistuspotkukilpailun jälkeen.

Toni palasi Benfican valmentajaksi Tomislav Ivićin lähdön jälkeen loppuvuodesta 1992. Toinen pesti seurassa toi Portugalin liiga- ja cupmestaruuden. 1994 hän siirtyi Ranskaan ja FC Girondins de Bordeaux'n peräsimeen. Pesti ei ollut järin menestyksekäs ja maaliskuussa 1995 portugalilainen jätti tehtävänsä.

Bordeaux-pestin jälkeen Toni on luotsannut kiinalaista Shenyang Gindeä, egyptiläistä Al-Ahlia, Benficaa sekä saudiarabialaisseuroja Al-Ittifaqia ja Al-Ittihadia. Tammikuussa 2014 Tonista tuli Iranin liigassa pelaavan Tractor Sazin päävalmentaja. 

### Meriitit valmentajana

* Portugalin mestaruus: 1989, 1994
* Portugalin cup: 1993

## Lähteet
Mestis-kausi 2001–2002

**Mestis-kausi 2001-2002** oli järjestykseltään Mestiksen toinen kausi. Mestiksen voitti Jukurit, hopeaa sai KooKoo ja pronssia KalPa. Runkosarjan voitti Jukurit. Mestiksestä putosi Diskos.

## Runkosarja

Kahdeksan parasta pudotuspeleihin, kaksi viimeistä Mestiskarsintaan Suomi-sarjan parhaiden kanssa.

## Pudotuspelit

## Mestiskarsinta

UJK säilyi ja Hokki nousi Mestikseen. Diskos putosi Suomi-sarjaan.

## Lähteet
* 
* 

## Aiheesta muualla
*http://www.mestis.fi
Mestis-kausi 2002–2003

**Mestis-kausi 2002–2003** oli järjestykseltään Mestiksen kolmas kausi. Sarjassa oli 12 joukkuetta, jotka pelasivat nelinkertaisen runkosarjan. Kahdeksan parasta selviytyivät pudotuspeleihin ja kaksi viimeistä joutuivat Mestiskarsintaan Suomi-sarjan parhaita vastaan. Uutena joukkueena sarjassa pelasi Suomi-sarjasta noussut Kajaanin Hokki, joka korvasi sarjasta pudonneen Diskoksen.

Mestiksen mestaruuden voitti Mikkelin Jukurit, hopeaa sai Kiekko-Vantaa ja pronssia Kouvolan KooKoo. Runkosarjan voitti Jukurit. Mestiksestä putosi karsintojen jälkeen Uudenkaupungin Jää-Kotkat.

## Runkosarja

Kahdeksan parasta pudotuspeleihin, kaksi viimeistä Mestiskarsintaan Suomi-sarjan parhaiden kanssa.
Mestiksessä pelattiin 12 joukkueen nelinkertainen sarja. Voitosta 2 pistettä.

## Pudotuspelit

## Mestiskarsinta

KJT säilyi ja Salamat nousi Mestikseen. UJK putosi Suomi-sarjaan. Muut joukkueet jatkoivat Suomi-sarjassa

## Lähteet
* 
* 

## Aiheesta muualla
*http://www.mestis.fi
Bulgaria yleisurheilun Euroopan-mestaruuskilpailuissa

**[[Bulgaria]]** osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934, tosin eräänlaisella B-joukkueella. Ensimmäisen mitalinsa se sai vuonna 1958 ja on sen jälkeen jäänyt vain kolmasti mitaleitta. Kaikkiaan maa on saavuttanut 12 kultamitalia, joista kolme on vuodelta 1986. Koko EM-kisahistorian mitalitilastossa se on 18. sijalla.

Bulgarian ainoa kaksinkertainen Euroopan-mestari on pika-aitajuoksija Svetla Dimitrova. Maan kultamitaleista naiset ovat voittaneet kahdeksan ja miehet neljä. Sen ensimmäinen EM-mitalisti oli Tukholmassa 1958 kiekonheitossa hopeaa saavuttanut Todor Artarski.

## Bulgarian EM-mitalit kisoittain

## Bulgarian menestyneimmät EM-kisaurheilijat

## Lähteet

* 
* 
* 
* 
* 
* 
* 
* 
* 
*
Korppiluu

**Korppiluu** (*coracoideum*) on hartianluu, joka yhdessä lapa- ja  solisluiden kanssa muodostaa monilla eläinlajeilla eturaajojen kannatinluuston. Sellaisia eläimiä ovat linnut, nokkaeläimet, raajalliset matelijat ja sammakkoeläimet. Nokkaeläimiä lukuun ottamatta korppiluu on nisäkkäillä sulautunut lapaluuhun siten, että se muodostaa korppilisäkkeen (*processus coracoideus*).
Otos

**Otos** voi viitata seuraaviin asioihin:

* otos, näytejoukko tilastotieteessä
* otos, leikkausten välinen yhtäjaksoinen kuva elokuvassa tai muussa kuvaohjelmassa
* Otos, toinen kreikkalaisen mytologian giganttiveljeksistä, aloadeista
* Otos, kunta Valencian maakunnassa Espanjassa.
Lešukonskojen piiri

**Lešukonskojen piiri** () on kunnallispiiri Arkangelin alueella Venäjällä. Alueen koillisosassa Mezen- ja Vaškajokien varrella sijaitsevan piirin pinta-ala on 28&nbsp;100 neliökilometriä. Kunnallispiiri on Arkangelin alueen vähäväkisin: piirissä asui 7&nbsp;979 henkeä (väestönlaskenta 2010).

Piirin hallinnollinen keskus on Lešukonskojen kylä (4&nbsp;406 as.). Siihen kuuluu 6 kuntaa:
* Juroma (ven. Юрома)
* Koinas (ven. Койнас)
* Lešukonskoje (ven. Лешуконское)
* Olema (ven. Олема)
* Tsenogora (ven. Ценогора)
* Vožgora (ven. Вожгора)

Metsätalous on merkittävässä asemassa piirissä.

## Lähteet

## Aiheesta muualla

* Lešukonskojen piirin sivusto  
* Lešukonskojen piiri Arkangelin alueen sivustolla
Mestis-kausi 2003–2004

**Mestis-kausi 2003–2004** oli järjestyksessään Mestiksen neljäs kausi. Mestiksessä pelattiin 12 joukkueen nelinkertainen sarja, ja lisäksi jokainen joukkue pelasi kerran kotonaan Suomen U20-joukkuetta vastaan. Sarjassa pelasi edellisellä kaudella Mestiksestä pudonneen UJK:n tilalla Kirkkonummen Salamat. Mestiksen voitti KalPa, hopeaa sai Jukurit ja pronssia Hermes. Runkosarjan voitti Jukurit. Mestiksestä putosi karsintojen jälkeen Ahmat.

## Runkosarja

Kahdeksan parasta pudotuspeleihin, kaksi heikointa Mestiskarsintaan Suomi-sarjan parhaiden kanssa.

## Pudotuspelit

## Mestiskarsinta

TuTo säilyi ja Jokipojat nousi Mestikseen. Ahmat putosi Suomi-sarjaan. Koo-Vee jatkoi Suomi-sarjassa

## Lähteet
* 
* 

## Aiheesta muualla
*http://www.mestis.fi
Orăștie-vuorten daakialaiset linnoitukset

**Orăștie-vuorten daakialaiset linnoitukset** ovat sarja daakialaisia linnoituksia, jotka rakennettiin ensimmäisellä vuosisadalla eaa. ja jaa. Orăștie-vuorille muinaisessa Daakiassa, nykyisessä Romaniassa. Näihin kuuluvat Sarmizegethusa, Blidaru, Piatra Rosie, Costești, Căpâlna ja Banița. Alue lisättiin Unescon maailmanperintöluetteloon vuonna 1999.

## Lähteet
Time Waits for No Slave

__NOTOC__
**Time Waits for No Slave** on Napalm Deathin albumi, joka julkaistiin 10. helmikuuta 2009. Levy julkaistiin normaalin CD-version lisäksi myös vinyylilevynä ja pahvikantisena digipak-versiona, jolla on mukana 2 bonusraitaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Mark Greenway &ndash; laulu
* Shane Embury &ndash; basso, taustalaulu
* Mitch Harris &ndash; kitara, taustalaulu
* Danny Herrera &ndash; rummut

## Arvostelut
* AllMusic: 
* Blabbermouth: 9.5/10
* Imperiumi: 9½/10
* Soundi: 

## Lähteet

## Aiheesta muualla
* Yhtyeen viralliset kotisivut
* 
*
Njandoman piiri

**Njandoman piiri** () on paikallinen itsehallintoalue Arkangelin alueella Venäjällä. Alueen lounaisosassa sijaitsevan piirin pinta-ala on 8&nbsp;100 neliökilometriä. Asukkaita on 31&nbsp;500 henkeä (vuonna 2009).

Vuonna 1929 perustetun piirin hallinnollinen keskus on Njandoman kaupunki. Lisäksi siihen kuuluu Šalakušan taajama ja Mošinskojen kunta, jonka keskus on Makarovskajan kylässä.

Piirin kautta kulkee Moskovan ja Arkangelin välinen rautatie. Talous perustuu metsäteollisuuteen ja maatalouteen.

## Lähteet

## Aiheesta muualla
* Njandoman piirin sivusto  
* Njandoman piiri Arkangelin alueen sivustolla
Pinegan piiri

**Pinegan piiri** () on paikallinen itsehallintoalue Arkangelin alueella Venäjällä. Alueen itäosassa Pinegajoen varrella sijaitsevan piirin pinta-ala on 32&nbsp;120 neliökilometriä. Asukkaita on 31&nbsp;200 henkeä (vuonna 2009).

Piiriin kuuluu 15 kuntaa:
* Karpogory (ven. Карпогоры)
* Kevrola (ven. Кеврола)
* Kuškopala (ven. Кушкопала)
* Lavela (ven. Лавельское; hallinnollinen keskus Novolavela, ven. Новолавела)
* Mežduretšenski (ven. Междуреченский)
* Njuhtša (ven. Нюхченское; hallinnollinen keskus Zanjuhtša, ven. Занюхча)
* Pinega (ven. Пинега)
* Pirinem (ven. Пиринемь)
* Pokšenga (ven. Покшеньгское; hallinnollinen keskus Kobelevo, ven. Кобелево)
* Sija (ven. Сия)
* Šilega (ven. Шилегское; hallinnollinen keskus Jasnyi, ven. Ясный)
* Sosnovka (ven. Сосновка)
* Sura (ven. Сура)
* Trufanovo (ven. Труфаново)
* Verkola (ven. Веркола)

Vuonna 1929 perustetut Pinegan ja Karpogoryn piirit yhdistettiin vuonna 1959 Pinegan piiriksi, jonka hallinnollinen keskus on Karpogoryn kylässä. Talous perustuu metsänhankintaan ja maanviljelyyn. Piirin alueella sijaitsee Pinegan luonnonsuojelualue. Pinegan taajamassa on kotiseutumuseo. Verkolan kylässä toimii siellä syntyneelle kirjailija Fjodor Abramoville omistettu museo.

## Lähteet

## Kirjallisuutta
* 

## Aiheesta muualla
* Pinegan piirin sivusto 
* Pinegan piiri Arkangelin alueen sivustolla
Aloadit

**Aloadit** tai **Aloeidit** (, ) olivat kreikkalaisessa mytologiassa kuningas Aloeuksen puolison Ifimedeian pojat **Otos** ja **Efialtes**, jotka tämä synnytti suhteesta Poseidonin kanssa. He olivat jättiläisiä, jotka tunnettiin uskaliaisuudestaan ja tavattomista voimistaan. Jo yhdeksänvuotiaina he olivat 27 syltä pitkiä ja yhdeksän leveitä.

Aloadien kohtaloksi tuli heidän uhmansa Olympoksen jumalia vastaan. Veljekset vangitsivat Areen kahleisiin pronssiseen pataan, mikä olisikin ollut tämän tuho, ellei Euboia olisi kertonut asiasta Hermeelle, joka salaa vapautti Areen. Aloadit suunnittelivat nousevansa jumalia vastaan pinoamalla Ossa- ja Pelionvuoren Olympoksen päälle. Vartuttuaan he olisivat siinä onnistuneetkin, mutta Apollon surmasi veljekset ennen heidän parrankasvunsa alkua.

Toisen muunnelman mukaan veljekset todellakin kasasivat vuoret päällekkäin ja pyysivät Heran kättä Efialteelle ja Artemiin Otokselle, mutta Artemis ilmestyi heidän väliinsä kauriin hahmossa, jolloin veljekset surmasivat toisensa yrittäessään heittää sitä keihäillään yhtä aikaa.

Rangaistukseksi ylimielisyydestään aloadit on Haadeksessa sidottu käärmeitä täynnä oleviin pylväisiin, ja he joutuvat alituisesti kuuntelemaan pöllön kirkumista.

## Lähteet
Michael Miner

**Michael "Mike" Miner** on yhdysvaltalainen elokuvaohjaaja ja Saturn- palkittu elokuvakäsikirjoittaja, joka tuli tunnetuksi RoboCop-elokuvan myötä.

## Aiheesta muualla
*
Oktötenfest 2006

**Oktötenfest 2006** on yhdysvaltalaisen industrial metal -yhtye Hanzel und Gretylin single. Se sisältää neljä kappaletta, joista yksi julkaistiin vuonna 2008 studioalbumilla *[[2012: Zwanzig Zwölf]]*. Albumin kappaleet ovat edellistuotantoa raskaampaa industrial metalia.

## Kappaleet
#
#
#
#

## Kokoonpano
* Vas Kallas – laulu, kitarat
* Kaizer Von Loopy – kitara, laulu, musiikkiohjelmointi, rummut

## Aiheesta muualla
* Hanzel und Gretylin kotisivut
* Metropolis Records
* Oktötenfest 2006 discogs.com -sivustolla
Giancarlo Volpe

**Giancarlo Volpe** (s. 31. heinäkuuta 1974 Tacoma, Washington) on yhdysvaltalainen animaattori ja Annie-palkittu animaatio-ohjaaja.

## Ura
Volpe opiskeli animaattoriksi New Yorkissa School of Visual Artsissa, josta hän valmistui vuonna 1997. Tämän jälkeen Volpe sai töitä Humongous Entertainmentilta, jossa hän toimi animaattorina lasten tietokonepeleille. Vuotta myöhemmin Volpe sai töitä FOXilta, kun hän sai tehtäväkseen toimia sommittelijana ja apulaisohjaajana Kukkulan kuningas -piirrossarjassa. Vuonna 2004 Volpe sai ensimmäistä kertaa paljon vastuuta, kun hän siirtyi Nickelodeonille Avatarin pariin, jossa Volpen tehtävänä oli ohjaamisen lisäksi käsikirjoittaa sarjan jaksoja.

## Filmografia
*Kukkulan kuningas (2004)
*Avatar (2005–2008)
*Star Wars: The Clone Wars (2009–2011)
*Green Lantern: The Animated Series (2012)

## Lähteet

## Aiheesta muualla
* 
* Giancarlo Volpe DeviantARTissa
* Giancarlo Volpe MobyGamesissa
Tuula Väänänen

**Tuula Väänänen** (s. 27. helmikuuta 1958 Keminmaa) on suomalainen näyttelijä. Väänänen valmistui Teatterikorkeakoulusta 1988, ja opiskeli Oulun käsi- ja taideteollisessa Pikisaaressa videoelokuvaa kolme vuotta, painopisteenä ohjaus ja käsikirjoitus.

Väänänen voitti Näyttelijäliiton jakaman Vuoden teatterinäyttelijän palkinnon 2023.

## Tuula Väänäsen kiinnitykset teattereissa
* KOM-teatteri
* Teatteri Eurooppa Neljä
* Oulun Kaupunginteatteri 1995–

## Filmografia
* *Mestari* (1992)
* ''Onnen maa'' (1993)
* ''Kivenpyörittäjän kylä'' (1995)
* *Pidetty hiljainen mies* (1995)
* *Kivinen lintu* (1999)
* *[[Puhalluskukkapoika ja taivaankorjaaja]]* (2002)
* *Enkeli tulessa* (2004) (TV)
* ''Punahilkka'' (2007)
* ''Erottamattomat'' (2008)
* ''Täällä Pohjantähden alla'' (2009)

## Lähteet

## Aiheesta muualla
* 
* 
* Tuula Väänänen Oulun Kaupunginteatterin verkkosivulla
Kwyet Kinks

**Kwyet Kinks** on brittiläisen The Kinks-yhtyeen vuonna 1965 julkaistu EP-levy. Se nousi EP-listan ykköseksi.

## Kappaleet
**A-puoli**
#Wait Till the Summer Comes Along   
#Such a Shame

**B-puoli**
#A Well Respected Man
#Don't You Fret

## Kokoonpano
### The Kinks
*Ray Davies
*Dave Davies
*Pete Quaife
*Mick Avory

## Lähteet
*EP:n tiedot kinks.it.rit.edu -sivustolla 

### Viitteet
Nakuru

**Nakuru** on Nakurun piirikunnan pääkaupunki Keniassa. Kaupungin asukasluku on vajaa 300&nbsp;000 ja voimakkaassa kasvussa. Nakuru on Kenian neljänneksi suurin kaupunki ja sijaitsee Nairobin luoteispuolella noin 1&nbsp;500 metrin korkeudessa merenpinnasta. Sen lähellä on Nakurujärven kansallispuisto.

## Lähteet

## Aiheesta muualla
Liisa Urpelainen

**Liisa Urpelainen** (s. 1952) on suomalainen dramaturgi, käsikirjoittaja ja suomentaja. Liisa Urpelainen valmistui dramaturgiksi ja käsikirjoittajaksi Suomen Teatterikoulusta vuonna 1979. Monipuolisen uransa aikana hän on tehnyt dramatisointi- ja käsikirjoitustöiden lisäksi muun muassa laulutekstejä ja näytelmien suomennoksia. Liisa Urpelaisen aviomies on näytelmäkirjailija Lauri Sipari.

Vuonna 2019 Liisa Urpelaiselle myönnettiin taiteilijaeläke. 

## Liisa Urpelaisen kiinnitykset teattereissa
* KOM-teatteri 1979–1984
* Turun Kaupunginteatteri 1984–1988
* Työväen Näyttämöiden Liitto 1988–1990
* MTV3 Draama 1993–1995

## Liisa Urpelainen käsikirjoittajana
* Kotikatu
* Vaarallista kokea (2003) TV mini-sarja
* Venny (2003) TV mini-sarja
* Sydän toivoa täynnä (1996)
* Kadonnut veljeni (1996) TV-sarja
* Lämminveriset (1996) TV-sarja
* Frank Viides (1993) (TV)
* Enkelten siipi (1993)
* Tornista näkyy kauas (1992) (TV)
* Kultainen koskelo (1989) (TV)
* Kuolemanlaiva (1983) (TV)

## Lähteet
Dick Bartley

**Dick Bartley** on yhdysvaltalainen radiotoimittaja ja DJ. Tällä hetkellä hän isännöi ja tuottaa *American Gold* ja *Rock & Roll’s Greatest Hits* -ohjelmia ABC Radiolle. Ohjelmat ovat kuultavissa yli 300 radioaseman kautta.

Dick Bartley nimettiin Radio Hall of Fameen vuonna 2000.

## Lähteet
*Radio Hall of Fame: Dick Bartley  

## Aiheesta muualla
*Dick Bartleyn kotisivut
Likasi

**Likasi** (entinen ranskankielinen **Jadotville** tai hollanninkielinen **Jadotstad**) on kaupunki Ylä-Katangan maakunnassa, Kongon demokraattisessa tasavallassa. Sen alkuperäinen siirtomaa-aikainen nimi oli Jadotville. Kaupunki sijaitsee Lubumbashista luoteeseen; itäpuolella on Tshangalelejärvi. Vuonna 2004 arvioitu asukasluku oli 367&nbsp;219. Kaupunki on tärkeä kaivostoiminnan keskus.

## Lähteet

## Aiheesta muualla
Walter Ray Williams Jr.

**Walter Ray Williams Jr.** on yhdysvaltalainen ammattilaiskeilaaja. Hän on tienannut uransa aikana (vuoteen 2008 saakka) yli 4&nbsp;000&nbsp;000 $. Hän on voittanut useita PBA- sekä Masters-turnauksia. Hän on myös voittanut kuudesti MM-kultaa.

## Ura
Williams on valittu 7 kertaa vuoden PBA-pelaajaksi (1986, 1993, 1996, 1997, 1998, 2003 ja 2007). Hän on ensimmäinen ammattilaiskeilaaja joka on tienannut yli 2&nbsp;000&nbsp;000 $ vuoden aikana Voitettuaan U.S Openin 2003 hänestä tuli ensimmäinen yli 3 miljoonaa dollaria tienannut ammattikeilaaja ja vuonna 2008 hänestä tuli ensimmäinen neljä miljoonaa dollaria tienannut ammattikeilaaja.

*Korkein prosentuaalinen osuus paikko-heitoista (88,16&nbsp;%, 655/743; 2004–2005) ja korkein prosentuaalinen osuus yhden keilan paikossa (100&nbsp;%, 475/475; 2005–2006) Tähän mennessä ainoa 100&nbsp;% yhden keilan paikko tilasto
*Toiseksi korkein prosentuaalinen osuus kaato-heitoista (68,21)
*Paras ottelu-pistekeskiarvo (235,23)
*Eniten maksimi-pisteotteluita (300) turnauksessa

## Lähteet
*Walter Ray Official site
*Walter Ray Unofficial site 
*Walter Ray Clips 
*Text interview
Magnesiumoksidi

**Magnesiumoksidi** eli *magnesia* (MgO) on magnesiumin ja hapen kemiallinen yhdiste. Se on valkoista, haurasta ainetta. Se on ioniyhdiste, joka koostuu kahdenarvoisista positiivisista magnesiumioneista (Mg2+) ja kahdenarvoisista negatiivisista oksidi-ioneista (O2-). Sen kiderakenne on samankaltainen kuin natriumkloridin. 

Magnesiumoksidia esiintyy luonnossakin eräissä mineraaleissa. Sitä syntyy myös magnesiumin palaessa esimerkiksi kameroiden salamavalolaitteissa. Se on vahvasti hygroskooppista, ja veden vaikutuksesta se muuttuu magnesiumhydroksidiksi (MgO + H2O → Mg(OH)2). Kuumentamalla magnesiumhydroksidi voidaan kuitenkin muuttaa takaisin magnesiumoksidiksi, jolloin siihen sitoutunut vesi höyrystyy.

## Käyttö

Lääketieteessä magnesiumoksidia käytetään ulostus- ja ruoansulatuslääkkeenä. Sen sivuvaikutuksena voi kuitenkin olla tajuttomuus ja kouristuksia. 

Hygroskooppisuutensa vuoksi magnesiumoksidia käytetään monissa kirjastoissa ilman kosteuden vähentämiseen, jotta kosteus ei turmelisi kirjoja.  Ainetta käytetään myös eristeenä eräissä sähkölaitteissa.

## Lähteet
Tom McKean

**Tom McKean** (s. 27. lokakuuta 1963 Bellshill, Skotlanti) on entinen skotlantilainen keskimatkojen juoksija, joka oli erikoistunut 800&nbsp;metrille.

McKean voitti 800 metrin Euroopan mestaruuden Splitissä 1990 ajalla 1.44,76. Hän kukisti toiseksi sijoittuneen maanmiehensä David Sharpen vajaalla sekunnilla. Neljä vuotta aiemmin Stuttgartissa hän oli saanut EM-hopeaa hävittyään Britannian kolmoisvoittoon päättyneessä kilpailussa Sebastian Coelle 0,11 sekuntia. MM-kilpailuissa hän sijoittui kahdeksanneksi sekä Roomassa 1987 että Stuttgartissa 1993.

McKean voitti 800 metrin sisäratojen Euroopan-mestaruuden kotikisoissaan Glasgow'ssa 1990 ajalla 1.46,22. Hän voitti saman matkan sisäratojen maailmanmestaruuden Torontossa 1993 ajalla 1.47,29. 

McKean voitti 800&nbsp;metrin kilpailun Barcelonan maailmancupissa 1989. Euroopan cupissa hän voitti saman matkan neljä kertaa peräkkäin: 1985, 1987, 1989 ja 1991. Kansainyhteisön kisoissa hän saavutti 800&nbsp;metrillä hopeaa Edinburghissa 1986 ja kuului hopeaa voittaneeseen Skotlannin joukkueeseen 4&nbsp;×&nbsp;400&nbsp;metrin viestissä Aucklandissa 1990.

McKean juoksi 800 metrin ennätyksensä 1.43,88 Lontoossa 28. heinäkuuta 1989. Sisäradoilla hän juoksi parhaimmillaan ajan 1.47,05 Torontossa 13. maaliskuuta 1993.

## Lähteet

* 

### Viitteet
Työväen Näyttämöiden Liitto

**Työväen Näyttämöiden Liitto** (**TNL**) on suomalainen vuodesta 1920 toiminut ammatti- ja harrastajateattereiden yhteinen järjestö. Liitolla on yhteensä noin 200 jäsenteatteria.

Liitto järjestää koulutusta ja teatteritapahtumia sekä vastaa jäsenteattereiden edunvalvonnasta. Se myös tiedottaa ja tarjoaa neuvontaa jäsenilleen. Toiminnassa painottuu myös kansainvälinen toiminta.

Liitto järjestää teatterifestivaaleja, muun muassa Työväen näyttämöpäivät Mikkelissä ja KUULAS – Lasten Teatteritapahtuma Kuusankoskella Kouvolassa.

Liiton puheenjohtaja on vuodesta 2019 kansanedustaja Tarja Filatov. Presidentti Tarja Halonen on liiton kunniapuheenjohtaja.

## Lähteet

## Aiheesta muualla
* TNL:n verkkosivut
Oshikoto

**Oshikoto** on yksi Namibian neljästätoista alueesta. Se sijaitsee sisämaassa Namibian pohjoisosassa. Alueen pinta-ala on 38&nbsp;653 neliökilometriä. Vuoden 2023 väestönlaskennan mukaan siellä oli 257&nbsp;302 asukasta.

Oshikoton pääkaupunki on Omuthiya. Toinen merkittävä kaupunki on Tsumeb, ja sen ympäristössä on kaivettu kuparia vuosisatojen ajan. Oshikoton pohjoisosa on maanviljelysaluetta, jossa kasvatetaan ennen kaikkea helmihirssiä eli *omahangua*. 

## Lähteet

## Aiheesta muualla
Insomnia (Koop Arposen kappale)

**Insomnia** on Suomen neljännen Idols-kilpailun voittajan Koop Arposen ensimmäinen single. Kappale oli kyseisen Idols-tuotantokauden voittajalle sävelletty kappale.

Single tuli myyntiin digitaalisesti MTV3:n Storeen heti Idols-kilpailun voittajan selvittyä 14. joulukuuta, muihin kauppoihin se tuli myyntiin 22. joulukuuta 2008.

Kappale meni heti julkaisuviikollaan Suomen virallisen latauslistan kärkeen.

## Kappaleet
# 

## Listasijoitukset

## Lähteet
Haloo

**Haloo** on suomalaisen Neljä Ruusua -yhtyeen viides studioalbumi, joka julkaistiin maaliskuussa 1992. Levyn on tuottanut yhtye itse. Albumi nousi parhaimillaan Suomen virallisen albumilistan toiselle sijalle. Yhteensä listaviikkoja levylle kertyi 35. *Haloo* ylitti julkaisuvuonnaan platinarajan, ja se on yhtyeen myydyin studioalbumi; levyä on myyty yhteensä yli 75&nbsp;300 kappaletta. Vuonna 2012 julkaistiin *Haloon* 20-vuotisjuhlapainos, joka sisälsi kolme bonuskappaletta, kymmenen musiikkivideota ja yli puolituntisen dokumentin albumin teosta. Juhlapainos nousi viikoksi Suomen viralliselle albumilistalle sijalle 50.

”Juppihippipunkkari” julkaistiin albumin ensimmäisenä singlenä, ja se nousi singlelistan viidennelle sijalle ja radiosoittolistan toiselle sijalle. Kappaleeseen kuvattiin myös musiikkivideo. Kaksoissingle ”Pullaa / Sun täytyy mennä” nousi singlelistan kolmanneksi. ”Pullaa” nousi myös Rumban 50 Hittiä -listan sijalle 16 ja ”Sun täytyy mennä” sijalle 45. Jälkimmäiseen kuvattiin myös Aulis Moision ohjaama musiikkivideo. Kappale ”Tie ajatuksiin” nousi myös radiolistan sijalle seitsemän ja 50 Hittiä -listan sijalle 21.

## Kappaleet

Kaikki san. Ilkka Alanko ja säv. Kode Koistinen, ellei muuta mainittu.

## Tekijät

**Neljä Ruusua**
* Ilkka Alanko
* Kode Koistinen
* Lade Laakkonen
* Kämy Kämäräinen
**Muut esiintyjät**
* Ismo Alanko – sello (7, 13)
* Tommi Lindell – syntetisaattorit, ohjelmointi
* Neumann – laulu (14)

**Tuotanto**
* Dan Tigerstedt – äänitys, miksaus
* Pauli Saastamoinen – masterointi
* Mika Jussila – kaiverrus

## Lähteet
Conscious Youths

**Conscious Youths** eli **CY** on pohjoismainen hip hop -yhtye. Yhtyeen jäsenet ovat *Mr. Singh* (tai *CapeNape*), joka on *Conscious Youths* -hankkeen kehittäjä, Redrama, suomenruotsalainen rap-artisti, Paleface, suomalainen pitkän linjan rap-muusikko, sekä Promoe, ruotsalainen rap-artisti.

Conscious Youthsilta on julkaistu kaksi radiosingleä ”Don’t Worry” ja ”Play”. Conscious Youths lanseerasi kauppoihin elokuussa 2008 myös oman vaatemalliston.

17. syyskuuta 2008 julkaistiin yhtyeen debyyttialbumi *[[See Why]]*.

## Diskografia
### Albumit
* *[[See Why]]* (2008)

### Singlet
* ”Don’t Worry” (2008)
* ”Play” (2008)

## Lähteet
* 
* Conscious Youths EMIn sivustolla (Arkistoitu versio sivusta 15.10.2009)
* Conscious Youths: See Why EMI Finland (Arkistoitu versio sivusta 17.10.2009)
John Shanks

**John Matthew Shanks** (s. 5. maaliskuuta 1962 New York, New York, Yhdysvallat) on yhdysvaltalainen kitaristi, lauluntekijä ja musiikkituottaja.

Shanks on tuottanut muun muassa Fleetwood Macin, Alanis Morissetten ja Delta Goodremin levytyksiä ja kirjoittanut kappaleita muun muassa Take Thatille, Natasha Bedingfieldille, Bon Joville ja The Corrsille.

## Valikoitu diskografia

### Tuottajana

#### 1999
* Melissa Etheridge – "Breakdown"

#### 2000
* BBMak – "Sooner or Later"

#### 2001
* Michelle Branch – "The Spirit Room"
* Stevie Nicks – "Trouble in Shangri-La"

#### 2002
* Unwritten Law – "Elva"

#### 2007
* Backstreet Boys – "Unbreakable"
* Eros Ramazzotti – "E²"

#### 2008
* Jessica Simpson – "Do You Know"
* Take That – "The Circus"
Kinksize Hits

**Kinksize Hits** on brittiläisen The Kinks-yhtyeen tammikuussa 1965 julkaistu EP-levy. Se sisältää yhtyeen viimeisimmät singlehitit; "You Really Got Me" ja "All Day and All of the Night" sekä niiden b-puolet.

## Kappaleet
**A-puoli**
#You Really Got Me
#It's Alright

**B-puoli**
#All Day and All of the Night
#I Gotta Move

## Kokoonpano
### The Kinks
*Ray Davies
*Dave Davies
*Pete Quaife
*Mick Avory

## Lähteet
*EP:n tiedot kinks.it.rit.edu -sivustolla 

### Viitteet
St Peter's College (Auckland)

**St Peter's College** on vain pojille tarkoitettu koulu Aucklandissa, Uudessa-Seelannissa. Opetusta siellä annetaan 7-13 -vuotiaille. Koulu on yksi Uuden-Seelannin laajimpia. Se on vuonna 1939 perustettu ja sen motto on *To Love and To Serve* (*Amare et Servire*). 

## Lähteet

## Aiheesta muualla
*www.st-peters.school.nz
Ulf Holm

**Ulf Holm** (s. 4. kesäkuuta 1969) on ruotsalainen vihreä poliitikko.

Holm oli vuonna 1986 perustamassa ympäristöpuolue vihreiden nuorisojärjestöä Grön Ungdomia ja hän toimi järjestön pääsihteerinä vuosina 1988–1993. Sittemmin hänet on nimetty Grön Ungdomin kunniajäseneksi. Vuoden 1994 kunnallisvaaleissa hänet valittiin Lundin kunnan kunnanvaltuustoon, mutta hän jätti valtuuston jo seuraavana vuonna tultuaan valituksi Euroopan parlamentin jäseneksi. Holm oli europarlamentaarikkona lokakuusta 1995 heinäkuuhun 1999 ja hän oli varsinaisena jäsenenä tutkimusta, teknologista kehittämistä ja energia-asioita käsittelevässä valiokunnassa (12. lokakuuta 1995 – 15. tammikuuta 1997) ja talousarvion valvontavaliokunnassa (16. tammikuuta 1997 – 19. heinäkuuta 1999).

Syyskuun 2002 vaaleissa Holm tuli ensimmäisen kerran valituksi Ruotsin valtiopäiville ja hänet on valittu jatkokaudelle vuosien 2006 ja 2010 valtiopäivävaaleissa. Hän oli noissa kaikissa vaaleissa ympäristöpuolueen listan kärkinimi Skånen läänin eteläisessä vaalipiirissä. Hän on ollut varsinaisena jäsenenä valtiopäivien työmarkkinavaliokunnassa ja syyskuusta 2008 alkaen hän toimi toisena puolueensa valtiopäiväryhmän kahdesta puheenjohtajasta. Lokakuussa 2010 hänet valittiin valtiopäivien toiseksi varapuhemieheksi. 

Politiikan lisäksi Holm on maininnut mielenkiinnon kohteekseen matkailun. Maista häntä kiinnostaa erityisesti Intia.

## Lähteet
*Ulf Holmin kotisivut 
*Holm Ruotsin valtiopäivien sivuilla 
*

### Viitteet

## Aiheesta muualla

*